b'\n_START_ARTICLE_\nFlower Tucci\n_START_SECTION_\nBiografija\n_START_PARAGRAPH_\nFlauer gim\xc4\x97 Burbanke, Kalifornija 1977\xc2\xa0m, nors kai kurie \xc5\xa1altiniai nurodo 1981\xc2\xa0m.  Iki 13 met\xc5\xb3 ji dalyvavo keliuose vaik\xc5\xb3 gro\xc5\xbeio konkursuose, o viename i\xc5\xa1 j\xc5\xb3\xc2\xa0\xe2\x80\x93 \xe2\x80\x9eMiss Prie-Teen\xe2\x80\x9c\xc2\xa0\xe2\x80\x93 Los And\xc5\xbeele pateko tarp 10 finalininki\xc5\xb3 ir gavo teis\xc4\x99 var\xc5\xbeytis nacionalin\xc4\x97je atrankoje Floridoje. Taip pat mokykloje ji dalyvavo krep\xc5\xa1inio ir softbolo var\xc5\xbeybose bei niekada nelaik\xc4\x97 sav\xc4\x99s nutr\xc5\xabktgalve._NEWLINE_Savo gimin\xc4\x97je turinti ital\xc5\xb3, \xc5\xa1ved\xc5\xb3 ir airi\xc5\xb3 kraujo, pornografini\xc5\xb3 film\xc5\xb3 aktore Flauer tapo atsiliepusi \xc4\xaf skelbim\xc4\x85, kur\xc4\xaf i\xc5\xa1spausdino \xe2\x80\x9eLA Weekly\xe2\x80\x9c. Tuo metu ji dirbo konditerijoje, kur dekoruodavo tortus ir tvirtina iki savo 21 gimtadienio nema\xc4\x8diusi nei vieno pornografinio filmo, o iki tampant aktore tur\xc4\x97jusi ne daugiau 10 partneri\xc5\xb3. Debiutin\xc4\x97 juosta vadinosi \xe2\x80\x9eBalls Deep 6\xe2\x80\x9c, kurioje ji vaidino su Lexington Steele, tuo pa\xc4\x8diu tapusiu pirmuoju jos juodaod\xc5\xbeiu partneriu._NEWLINE_Pseudonim\xc4\x85 \xe2\x80\x9eFlower\xe2\x80\x9c ji pasirinko d\xc4\x97l didel\xc4\x97s, per vis\xc4\x85 nugar\xc4\x85, tatuiruot\xc4\x97s, vaizduojan\xc4\x8dios g\xc4\x97les bei vijoklius, ta\xc4\x8diau tokiu vardu jau vadinosi viena azijie\xc4\x8di\xc5\xb3 kilm\xc4\x97s aktor\xc4\x97, tod\xc4\x97l prie vardo buvo prid\xc4\x97tas \xc5\xbeodis \xe2\x80\x9eTucci\xe2\x80\x9c._NEWLINE_Nuo 2002 iki 2012\xc2\xa0m. ji vaidino beveik 300 film\xc5\xb3 ir peln\xc4\x97 2 AVN apdovanojimus._NEWLINE_Flauer, kuri yra specializuotos drabu\xc5\xbei\xc5\xb3 kompanijos \xe2\x80\x9eMofowear\xe2\x80\x9c veidas, du kartus yra dalyvavusi jau neveikian\xc4\x8dioje radijo stotyje KSEX, laidose \xe2\x80\x9eThe Porn Hunnies Smut Top 20\xe2\x80\x9c ir \xe2\x80\x9eTushy Talk\xe2\x80\x9c bei atlikusi epizodin\xc4\xaf vaidmen\xc4\xaf seriale \xe2\x80\x9eFamily Business\xe2\x80\x9c._NEWLINE_Kalb\xc4\x97dama apie pornografij\xc4\x85, Flauer sak\xc4\x97: \xe2\x80\x9e- \xc5\xbdinai, a\xc5\xa1 visi\xc5\xa1kai suprantu k\xc4\x85 darau ir m\xc4\x97gstu tai. Bet taip pat \xc5\xbeinau, kad realiame pasaulyje, jei m\xc4\x97ginsi susitikin\xc4\x97ti su vaikinais, kurie nepriklauso porno bizniui, jie tiesiog tav\xc4\x99s nesupras. Ypa\xc4\x8d \xc4\x8dia, Amerikoje. Taigi i\xc5\xa1 ties\xc5\xb3 tu negali tur\xc4\x97ti santyki\xc5\xb3 anapus verslo.\xe2\x80\x9c_NEWLINE_Yra \xc5\xbeinoma, kad ji kelet\xc4\x85 met\xc5\xb3 palaik\xc4\x97 artimus santykius su kolege aktore Olivia O\xe2\x80\x98Lovely.'